Diari Oficial de la Generalitat Valenciana


Sumari del DOGV 9247, del 31-12-2021 (2021/13486)

RESOLUCIÓ de 30 de desembre de 2021, de la directora gerent de Ferrocarrils de la Generalitat Valenciana, per la qual es dona publicitat a l'oferta d'ocupació pública de Ferrocarrils de la Generalitat Valenciana de 2021
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9247

Data del DOGV
:   31-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/13683


Data del document
:   30-12-2021

Organisme emissor
:   Ferrocarrils de la Generalitat Valenciana

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 30 de desembre de 2021, de la directora gerent de Ferrocarrils de la Generalitat Valenciana, per la qual es dona publicitat a l'oferta d'ocupació pública de Ferrocarrils de la Generalitat Valenciana de 2021 [2021/13429]  
Fent ús de les facultats conferides en l'article seté del Decret 144/1986, de 24 de novembre, del Consell de la Generalitat Valenciana, pel qual s'aprova l'Estatut de l'Entitat Ferrocarrils de la Generalitat Valenciana (d'ara en avant FGV), el President del Consell d'Administració va aprovar, amb data 27 de desembre de 2021, l'Oferta d'Ocupació Pública d'FGV corresponent a l'any 2021, facultant a la Directora Gerent per a realitzar les actuacions que foren necessàries per al seu compliment i execució.  
Així mateix, conforme a la normativa d'aplicació, la Direcció General de Pressupostos de la Conselleria d'Hisenda i Model Econòmic, ha emés en data 29 de desembre de 2021 informe favorable a l'Oferta d'Ocupació Pública d'FGV per a 2021.  
Per tot això, en execució de les atribucions previstes en l'article 70.2 del Reial decret legislatiu 5/2015, de 30 d'octubre, pel qual s'aprova el Text Refós de la Llei de l'Estatut Bàsic de l'Empleat públic, comptant amb l'autorització de la Direcció General de Pressupostos de la Conselleria d'Hisenda i Model Econòmic i conforme a les facultats delegades en aquesta Direcció Gerència pel Consell d'Administració de l'Entitat, resolc:  
  
Primer  
Publicar en el Diari Oficial de la Generalitat Valenciana l'Oferta d'Ocupació Pública d'FGV corresponent a l'any 2021, que ascendeix a un total de cent dos (102) places, amb el detall que figura en annex a aquesta Resolució.  
  
Segon  
L'Oferta d'Ocupació Pública de 2021 d'FGV conté places corresponents a llocs de treball dotats pressupostàriament i previstos en la Relació de Llocs de treball d'FGV, aprovada per la Direcció General de Sector Públic i Patrimoni el 20 de desembre de 2021.  
  
No procedeix reservar places de l'Oferta d'Ocupació Pública per a la seua cobertura mitjançant promoció interna en estar aquest mecanisme regulat en la Normativa Laboral interna d'FGV i actuar de manera independent i prèvia, per la qual cosa s'estableix un únic torn lliure que, per la seua banda, es desglossa en un torn lliure general i un altre per a persones amb diversitat funcional.   
  
Tercer  
Els processos selectius derivats d'aquesta Oferta d'Ocupació Pública hauran de desenvolupar-se per la Direcció d'FGV en el termini màxim de tres (3) anys, conforme al que s'estableix en l'article 70 del Reial decret legislatiu 5/2015, de 30 d'octubre, pel qual s'aprova el Text Refós de la Llei de l'Estatut Bàsic de l'Empleat públic.   
  
  
Quart  
Segons el que es disposa en l'article 64 de la Llei 4/2021, de 16 d'abril, de la Generalitat, de la Funció Pública Valenciana, es reserva fins a un deu per cent (10%) dels llocs a persones amb un grau de discapacitat igual o superior al trenta-tres per cent.   
En els corresponents processos selectius que es realitzen per a la dotació dels llocs recollits en aquesta Oferta d'Ocupació Pública, s'establirà la regulació que contemple la manera de garantir que la discapacitat que acrediten les persones aspirants resulta compatible amb el compliment de les funcions i tasques genèriques consubstancials a les places a cobrir sense que resulte necessari adaptar el lloc de treball, sobre la base dels criteris i canals mèdics i psicològics que determinen, en FGV, les condicions que han de complir les persones ocupants dels diversos llocs de l'organització.   
  
Cinqué  
A fi de promoure la igualtat de gènere, les bases de la convocatòria de places inclouran com un dels criteris de desempat la resolució en favor del gènere que estiguera infrarepresentat, a nivell d'FGV, en el col·lectiu al qual pertanga la plaça o places a cobrir, segons disposa el punt deu de l'II Acord de la Comissió de Diàleg Social del Sector Públic Instrumental de la Generalitat en matèria de criteris generals d'aplicació a les ofertes d'ocupació pública i les seues convocatòries en el sector públic instrumental de la Generalitat.  
  
La present resolució tindrà els efectes que procedisquen d'acord amb les seues característiques i naturalesa a partir de l'endemà al de la seua publicació i contra aquesta, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà al de la publicació. Potestativament, es podrà interposar recurs de reposició en el termini d'un mes, a comptar des de l'endemà al de la publicació, davant l'òrgan que l'ha dictada.  
  
  
ANNEX  
Oferta d'Ocupació Pública d'RON 7488  
  
Relació de places oferides:  
(\*) A tindre en consideració respecte a les places per a persones amb diversitat funcional: En el cas que les persones amb diversitat funcional que obtingueren plaça (qualsevol de les places) no poguera exercir adequadament la funcions i tasques genèriques consubstancials a la mateixa sense que resultara necessari adaptar el lloc de treball, es comptarà amb la següent persona aprovada en aquest torn i així successivament; si cap d'elles poguera exercir tals tasques, la plaça es cobrirà recorrent a les persones aprovades en el torn lliure general.  
  
València, 30 de desembre de 2021.- La directora gerent de Ferrocarrils de la Generalitat Valenciana: Anaïs Menguzzato García.